Tieners se 'plesierrit' lei tot ernstige ongeluk | Maroela Media
Tieners se 'plesierrit' lei tot ernstige ongeluk
Die voertuig waarin die tieners gery het. Foto: Verskaf
Twee tienerseuns, albei vermoedelik 14 jaar oud, is Saterdag in 'n "baie ernstige" ongeluk op 'n grondpad naby Vanderbijlpark, Gauteng, beseer.
Nick Dollman, woordvoerder van Netcare 911, het Sondag gesê die seuns was na bewering op 'n plesierrit toe die voertuig waarin hulle gery het omstreeks 15:15 op die Tucker-grondpad in die omgewing van die Ardenwold-kleinhoewes omgeslaan en verskeie keer gerol het.
"Een van die seuns is tydens die ongeluk uit die voertuig geslinger," het Dollman gesê.
"Paramedici van Netcare 911 was eerste op die toneel en het een van die seuns in 'n kritieke toestand aangetref. Hy is aan 'n ventilator gekoppel en gestabiliseer voordat hy per ambulans na 'n nabygeleë hospitaal geneem is vir mediese behandeling."
Die ander tiener het "relatief" geringe beserings opgedoen en is ook met 'n ambulans na 'n hospitaal geneem vir behandeling en waarneming.
Twee SA'ners draf Himalajas kaf
Ou Warmbadpad weer oop ná oorstromings
Was die 2 seuns alleen in die voertuig?
Was niemand ooit jonk gewees en skelm die kar gevat nie? Hoekom is dit so maklik om te vergeet wat ons as jong mense gedoen het? Dit het nou gebeur en dankie, niemand is dood nie. Lesson learned. Sterkte met herstel.
Ai tog. Verantwoordelikheid: #jouself #publiek #omgewing is belangrik
"Wie laat toe…?" Niemand. Maar het julle nooit in julle jong dae die kar "geleen" vir middernagtelike rondry nie of as die ouers oor 'n naweek nie by die huis was nie?
Al die plisier word weg gevat ons was jonk het het baie aan gejaag dit is hoekom kinders is soos wat hulle is hulle word niks meer toe gelaat nie